Document ID: /fineweb-2-swissfilter-quality_10-filterrobots/filtered/02038.jsonl.gz/3683

Il suveran da Schiers ha decis d'extrar da la collavuraziun regiunala per il marketing turistic. Quai ha consequenzas per ils purschiders sco era per Prättigau Turissem. Sco quai che l'organisaziun turistica dal Partenz communitgescha, deploreschian els la decisiun da Schiers. Lezza haja uschia a disposiziun damain daners. Uschia haja l'organisaziun a disposiziun ad onn bun 420'000 francs enstagl da 500'000 francs sco fin qua. Er pertutgà da questa reducziun sajan radund 50 purschiders da Schiers sez.
Dumengia passada ha il suveran da Schiers refusà in credit en favur dal turissem:
Per l'onn da fatschenta actual sco er per quel che vegn prendan ins uss ina planisaziun finanziala detagliada che mussa las opziuns. En quest connex gioga er il futur dal parc natiral Rätikon ina rolla impurtanta, hai num en la communicaziun.